2020. aasta sisustustrendid, mis tasub kodus käiku lasta
#000000
Uus kümnend, uus aasta, uus kodukujundus! Jaanuar pole mitte ainult hea aeg alustada uue hooga trenni, vaid see sobib väga hästi ka kodu uuendamise plaanide tegemiseks. Panime ritta põnevamad 2020. aasta sisustustrendid, mille kasutamist kodus sa võiksid tõsiselt kaaluda.
#000001
 ütleb, et must on üks 2020. aasta suuremaid trende. Must köögimööbel, sohva, toolid, seinad, nõud... mis iganes! Must on ka seina peal väga äge – seda ei maksa karta. Paljud arvavad, et see teeb toa väiksemaks, aga kui kasutada musta ainult ühes või kahes seinas, siis seda ei juhtu.
#000002
Samet ei pruugi kõigile meeldida, aga sel aastal on see igal juhul väga kuum teema. Kujuta ette, et su elutoas on näiteks tumesinine sametsohva. Kas see pole ühtaegu mugav ja patuselt luksuslik?
#000003
Musta ja valge kombinatsiooni on sisekujunduses kasutatud kogu aeg, aga sel aastal trügib see jõulisemalt tuppa ja lükkab eest monokroomse valge interjööri. Mustvalge põrand? Mustvalged seinad, aktsendiks mõni erksam toon? Lase oma fantaasia valla!
#000004
Baldahhiiniga voodi loob mõnusa luksusliku, aga samas hästi mugava ja turvalise tunde. Kes kord sellises voodis maganud, tahab veel. Baldahhiini planeerides peab aga vaatama, et suur konstruktsioon ei muudaks tuba liialt kitsaks ja ei tekiks muljet, et tuba on üleni mööblit täis.
#000005
Biofiilia on sisustustrend, mis kogub järjest enam populaarsust. Selles on ühendatud inimeste loodud disain looduse omaga, au sees on sellised naturaalsed materjalid nagu puit, metall ja kivi. Ruumides on palju naturaalset valgust ja rohelisi taimi.
#000007
Eelmise trendiga on seotud naturaalsete värvide kasutamine koduses interjööris. Metsaroheline, savitoon, šokolaadipruun, ookerkollane ja muud looduslähedased värvid aitavad luua rahuliku ja lõõgastava kodu.
#000008
2020. aasta lillelised tapeedid on maitsekad ja šikid, neil pole midagi pistmist vanamoodsate seinakatetega, mis võivad sulle hirmu peale ajada. Modernsed lilletapeedid on suurte õitega, julgete toonidega ja võib-olla on nende disainis kasutatud isegi metallikvärve.
#000009
2020. aastal on trendikas interjöör mitmesuguste metallidega üle ujutatud. Hõbe ja kuld, tina ja vask – kõik leiavad kasutust. Kui hakkad aga metalle miksima, siis hoidu kasutamast korraga rohkem kui kolme sorti metalli. Muidu läheb kõik liiga segaseks ja metalli on lihtsalt liiga palju.
#000010
Valge köögimööbel jäi eelmisse kümnendisse ja teeb nüüd ruumi värvilisele. Paljud sisustusveebilehed soovitavad köögis kasutada tumesinist või -punast, erkkollast ja teisi julgeid värve.
#000012
Rotang teeb võimsat comeback’i, nii et kui su aastaid tagasi ostetud punutud mööbel näeb veel väga kena välja, võid selle uhkusega elutuppa tagasi tuua.
#000013
Vaata silmapaistvamaid müügis olevaid suvilaid Eesti saartelOled otsustanud oma korteri üürile anda. Mida sa selleks tegema pead?Puudusi varjates võtab kinnisvaramüüja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter või maja enne ostuhuviliste saabumist korda seadaKorteri või maja üürimine Kontrollnimekiri üürnikule7 asja, mida enne kinnisvarakuulutuse ülespanekut tehaKevadine suurpuhastus lihtsalt ja kergelt
#000018